en lv es lv en lv en ceb lv lv fi es es lv lv lv fr ceb lv lv lv es lv lv lv lv lv lv lv lv lv lv lv lv lv lv lv lv fi lv lv lv lv lv fr lv lv lv uk en eo lv lv lv lv en
Jeb latviešiem tik iemīļotā kempinga apvienojums ar šarmu.
Arī es pēc kāzu sezonas, kura beigu bilancē tomēr atņēmusi diezgan daudz enerģijas, vēlējos aizmukt uz kādu vietu, kur bezrūpībā laiskoties, klusumu sasmelties kaudzēm un mieru saelpoties. Un šādu vietu nesen biju pamanījusi internetā dzīlēs - glempings "Bārtas Krasts" pie Bārtas upes. Tā bija mīlestība no pirmā acu skatiena. Un tā pat kā ar attiecībām - tai vajadzēja tikai atrast laiku. Un patiesi pirmais iespaids nelika vilties.
No vasaras sezonas daudzi jau atvadījušies, no skapjiem izvlikuši siltos džemperus un sadeguši sveces, taču es darba specifikas dēļ, vēl negribēju pamāt ardievas vasarai un kempinga sezonai. Tādēļ mēs bijām vienīgie, kas tonakt nakšņoja mazajā ciemā - tā mēs iesaucām kempinga vietu, kas sastāv no četriem namiņiem, divām teltīm, nojumes, pirts, dušas un wc telpas.
Saimniece gan par mums dikti uztraucās un piedāvāja pat iespēju palikt namiņā, bet mēs braucām tieši, lai izbaudītu rudens atnākšanu siltā segā ietinušies. Un mēs bijām tie, kuri noslēdza 2018. gada kempinga sezonu Bārtas Krastā.
Telts ar savām mierīgajām un harmoniskajām krāsām, iedvesa mieru un skats no telts ieaijāja nelielā diendusā uzreiz pēc ierašanās.
Saimniece mums no labas sirds piešķir sava vīra makšķeri un pastāsta, ka pie dušu un wc telpas ir novietoti divi riteņi, kurus varam izmantot, ja vēlamies doties izbraucienā.
Noķert zivi mums neizdevās, tādēļ ar riteņiem devāmies uz Bārtas pilsētas veikalu pēc zivs, jo saimnieces stāsti par Bārtas upes zivīm mūsu garšas kārpiņas sakutināja ne pa jokam. Ja noķert zivi pašiem neizdevās, tad uzcept gan mums sanāca lieliski. Vakariņas laukā uz telts terases bija lielisks dienas noslēgums, jo skrienošajā dienas ritmā nav daudz tādu dienu, kad pietiek laika, lai nesteidzīgi un skaisti pavakariņotu.
Mazais ciems skaisti izgaismots ar laternām un lampiņām. Vakara pastaiga līdz dušām un tualētēm. Saprotu, ka šeit, šajā vietā ir pilnīgs klusums. Nav ne vienas skaņas. Pat putnus nedzird. Nezinu vai tādu klusumu jel kādreiz biju dzirdējusi.
Dievinu lietus skaņu. Naktīs it sevišķi. Trīs ļoti spēcīgi lietus gāzieni. Mēs sausi, silti un laimīgi zem segām.
Saules stari pilda modinātāja funkciju. Rīts ir burvīgs un esmu pateicīga par jaunu dienu.
Pirms brokastīm dodamies rīta krosiņā uz tualeti un dušām. Smaids nebeidz beigties par tik skaisti pavadītu laiku Bārtas Krastā - vietā ar noteikumiem.
Uz tikšanos nākošajā sezonā!
Ja tev patīk manis veidotais saturs, tad šādi vari man pateikt paldies. Spied pelēko pogu, lai uzsauku man kafijas tasi vai zilo pogu, lai dalītos ar rakstu Facebook. Es pateicos par jebkuru tavu izvēli!
Dalies ar rakstu Facebook Atbalstīt
Piecu upju laivu brauciens
Jau par tradīciju kļuvuši ikgadējie laivu braucieni vismaz pāris reizes gad...
Gatavošanās manam ceļam - Camino Latvia
Mana gatavošanās ceļam sākās diezgan mierīgi un pat teikt nostalģiski. Pirms čet...
Ir liela laime piedzīvot mierīgu sevi. Apstāties. Baudīt. Ieelpot. Sajust. Būt pateicīgai. To mācos ik dienu.
43. diena // Kopenick - Berlin
Saņem ziņu par jaunu stāstu savā e-pastā!
"What if I told you" garantē, ka Jūsu dati netiks nodoti trešajai personai, bet tiks izmantoti atbilstoši Likumam par fizisko personu datu aizsardzību unsubscribe@whatifitoldyou.eu
© whatifitoldyou — All Rights Reserved